

REPUBLIKA HRVATSKA

VUKOVARSKO-SRIJEMSKA ŽUPANIJA

**OPĆINA TOVARNIK**

**OPĆINSKO VIJEĆE**

KLASA: 021-05/15-03/03

URBROJ: 2188/12-04-15-1

Tovarnik, 10.03.2015.

 **Temeljem članka 117. stavak 1. i 5. Zakona o socijalnoj skrbi (**“Narodne novine” [157/13](http://www.zakon.hr/cms.htm?id=1675), [152/14](http://www.zakon.hr/cms.htm?id=1677)**),** Odluke o pravima iz socijalne skrbi Općine Tovarnik (“Službeni vjesnik” Vukovarsko-srijemske županije broj 12/11, 10/12 ) i članka 31. Statuta Općine Tovarnik (“Službeni vjesnik” Vukovarsko-srijemske županije broj 04/13, 14/13) Općinsko vijeće Općine Tovarnik na 11. sjednici održanoj 10.03.2015. godine, donosi:

**Odluku**

**o usvajanju Socijalnog programa za 2015. godinu**

**I. UVODNE ODREDBE**

Socijalna skrb je djelatnost kojom se ostvaruje pomoć za podmirenje osnovnih

životnih potreba socijalno ugroženih, nemoćnih i drugih osoba, koje one same ili uz

pomoć članova svoje obitelji ne mogu zadovoljiti zbog nepovoljnih osobnih,

gospodarskih, socijalnih i drugih okolnosti.

Sredstva za obavljanje djelatnosti i ostvarivanje prava iz socijalne skrbi

osiguravaju se na tri razine, i to: u državnom proračunu, u proračunu jedinica

područne (regionalne) samouprave, te u proračunu jedinica lokalne samouprave.

Jedinice lokalne samouprave obvezne su u svom proračunu osigurati sredstva za ostvarivanje prava na pomoć za podmirenje troškova stanovanja, a mogu, sukladno svojim mogućnostima, u okviru lokalnih socijalnih programa, osigurati sredstva za druge vrste pomoći, a uvjete i način njihova ostvarivanja propisuju svojim općim aktom.

**II. OBLICI SOCIJALNE POMOĆI**

**1. Pomoć za stanovanje**

ovaj oblik socijalne pomoći odnosi se na podmirenje troškova za najamninu, komunalnu naknadu, električnu energiju, plin, grijanje, vodu, odvodnju i druge troškove stanovanja u skladu s posebnim propisima.

**2. Rad karitativnih udruga**

Mnoge kartiativen udruge se obraćaju Općini Tovarnik za pomoć kako bi svojim djelovanjem pridonijele poboljšanju uvjeta života socijalno ugroženih pa se proračunom Općne Tovarnik za 2015. god. osiguravaju sredstva za rad takvih udruga. Isplatu karitativnim udrugama odobravat će Načelnik Općine Tovarnik na detaljno obrazloženi, pisani zahtjev udruge a na prijedlog povjerenstva za socijalna pitanja.

**3. Ostali oblici socijalne pomoći**

* Jednokratne pomoći
* Subvencioniranje prijevoza učenika u srednje škole
* Podmirenje troškova prehrane učenika u osnovnim školama
* Uskrsni i božićni paketi

**III. SREDSTVA ZA REALIZACIJU SOCIJALNOG PROGRAMA**

**1. Pomoć za podmirenje troškova stanovanja…………………………………………………………….100.000,00 kn**

**2. Rad karitativnih udruga………………………………………………………………….15.000,00 kn**

**3. Ostali oblici socijalne pomoći …………………………..145.000,00 kn**

* Jednokratne pomoći obiteljima i kućanstvima………………………………………………………….70.000,00 kn
* Podmirenje troškova prehrane učenika u osnovnim školama………………………………………………………………...35.000,00 kn
* Uskrsni i božićni paketi……………………………………………………………………40.000,00 kn

**UKUPNO……………………………………………………………………….260.000,00 kn**

**IV. REALIZACIJA PROGRAMA**

Osigurana i raspoređena novčana sredstva iz toč. III. ovog Programa izdvajati će se

iz Proračuna Općine Tovarnik za 2015. godinu u skladu s dinamikom punjenja Proračuna.

Osigurana i raspoređena sredstva iz toč. III. ovog Program mogu se tijekom godine

izmjenom Proračuna Općine Tovarnik za 2015 god. mijenjati ovisno o ostvarenju

proračunskih prihoda i ukazanim potrebama.

**V. ZAVRŠNE ODREDBE**

Ovaj program stupa na snagu danom donošenja, a objavit će se u „Službenom vjesniku“ Vukovarsko-srijemske županije.

 **PREDSJEDNIK OPĆINSKOG VIJEĆA**

 **OPĆINE TOVARNIK**

 Marinko Beljo

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_